**Обществено обсъждане на проект на заповед за изменение на Заповед № РД 09-1006 от 14.10.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.)**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 – 2020 г.

С изменението се въвеждат промени в насоките, съгласно което процедури за избор на изпълнители по реда на Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, се провежда от кандидати/бенефициенти, които не са възложители по смисъла на Закона обществените поръчки, в случаите, когато размерът на предоставената (одобрената) безвъзмездна финансова помощ е по-голям от 50 на сто от общата сума на одобрения проект, както и за специфични разходи, описани в националните правила за прилагане на подмерките. С промяната се улеснява реализирането на проекти.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

**Писмени предложения и коментари по публикуваните документи могат да се изпращат в срок до 25.05.2023 година чрез ИСУН 2020 или на електронна поща:** [**rdd@mzh.government.bg**](mailto:rdd@mzh.government.bg)**.**