

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗАМЕСТНИК-МИНИСТЪР**  **НА ЗЕМЕДЕЛИЕТО И**  **РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура № BG06RDNP001-4.015 по* *подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-1006 от 14.10.2021 г. на ръководителя на Управляващия орган на Програма за развитие на селските райони 2014-2020 е обявен прием и са утвърдени Насоки за кандидатстване по процедура № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г. Заповедта е изменена със Заповед № РД 09-142 от 23.02.2022 г., с която бюджетът на процедурата е увеличен и е удължен периода на прием, и Заповед № РД 09-1025 от 12.09.2022 г., с която е предоставена възможност за провеждане на процедурата за избор на изпълнител по реда на Постановление № 160/2016 г. преди сключване на административния договор.

В шестнадесето изменение на програмата, по предложение на членове на Комитета за наблюдение на 20-то заседание, е включена промяна в мярка 4 „Инвестиции в материални активи“, съгласно която процедури за избор на изпълнители по реда на Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, се провежда от кандидати/бенефициенти, които не са възложители по смисъла на Закона обществените поръчки, в случаите, когато размерът на предоставената (одобрената) безвъзмездна финансова помощ е по-голям от 50 на сто от общата сума на одобрения проект, както и за специфични разходи, описани в националните правила за прилагане на подмерките.

На основание чл. 65, § 9 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, съгласно който разходи, станали допустими в резултат на изменение в програма, са допустими след датата на подаване на искането за изменение до Комисията, е подготвен проект на заповед за изменение на Заповед № РД 09-1006 от 14.10.2021 г., изменена със Заповед № РД 09-142 от 23.02.2022 г. и Заповед № РД 09-1025 от 12.09.2022 г. На 10.05.2023 г. чрез системата SFC 2014 в Европейската комисия беше депозирано шестнадесето изменение на ПРСР 2014-2020 г.

В чл. 26, ал. 7, т. 1 от Закона за управление на средствата от Европейските фондове при споделено управление (ЗУСЕФСУ) е предвидена възможност за промяна на условията за кандидатстване, при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях.

Проектът на заповед беше публикуван на електронната страница на Министерството на земеделието и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 1 от Закона за управление на средствата от Европейските фондове при споделено управление предлагам да издадете заповед за изменение на Заповед № РД09-1006 от 14.10.2021 г., изменена със Заповед № РД 09-142 от 23.02.2022 г. и Заповед № РД 09-1025 от 12.09.2022 г на заместник-министъра на земеделието и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез процедура № BG06RDNP001-4.015 по подмярка по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

|  |
| --- |
|  |

С уважение,

